Almayn Nazi

Almayn Nazi yw hanow kemmyn an Stat Almaynek hembrenkys gans Adolf Hitler yntra 1933 ha 1945. Henwys ynwedh a-ves Almayn avel Tressa Reich, kynth o aswonnys avel Reich Brassa Almaynek (Großdeutsches Reich yn Almaynek), po yn sempel An Reich yn Almayn Nazi y honan.

Hitler a dheuth ha bos Chansler Almayn yn 1933, ha Führer ('Hembrenkyas'), yn 1934. Almayn Nazi a woryskynnas Poloni 1a Gwynngala, bys may tallathas Nessa Bresel an Bys drodho. Yntra 1939 ha 1941, y fetha brassa rann Europa. Yn 1941, Almayn Nazi a worsyskynnas an URSS yn Oberyans Barbarossa; ow trehedhes ogas dhe Voskva. Byttegyns, stag a dheu ha bos lu Almaynek der an Gwav Russek. Tamm ha tamm Almayn a gollas tiredhow re fethsa. An geffrysysi a woryskynnas Normandy yn 1944 hag yn 1945, Lu Rudh a dhrehedhas Berlin. Hitler a omladhas 30 Ebryl 1945, ha Almayn Nazi a godhas nebes dydhow a-wosa.

Almayn Nazi yn arbennik yw aswonnys rag y bersekutyans Yedhowon an pyth a dhallathsa kyns Nessa Bresel an Bys. Wosa kuntel Yedhowon dhyworth Almayn ha Gwlasow fethys erel yn kampow keskreunyans yn bledhenyow a-varr an vresel, y tallath an Nazis towlen (henwys yn Almayn Nazi avel an 'Digolm Final a'n Govyn Yedhowek') dhe dhiwreydhyans yn tien Yedhowow Europa. Moy ages hwegh milvil yedhow a veu ledhys y'n Loskaberth, kyns diwedh an vresel.

Klass:20ves kansvledhen
Klass:Almayn
Klass:Broyow kyns
Klass:Faskorieth